290 
külön neve van, semmi különös benne; de hogy a két, egymáshoz közel 
fekvő szigeten, Sziáron és Grageten, — holott egy nyelvet beszélnek — a 
koronás galambnak külön neve van, figyelemre méltó. 
A Hatzfeldhafenből ZörrekR-nél említett emoka mobuisv bizonyára 
valódi benszülött neve a koronás galambnak; de már a Bogadzsimból 
(Stefansort) való agurios benszülöttsége nagyon kétséges, mert nagyon 
hasonlít a xcortás-hoz, s mert ott van a legtöbb szigetségbeli munkás. 
Hanem azért — bár a koronás galambnak elég benszülött neve van — 
nem emlékszem esetre, hogy a teleppel érintkező benszülött elébb ne a 
ccoriav -t mondta volna, ha a nevét kérdezem ! 
A madarak nyelvét és mellcsontját, ha nem is kivétel nélkül mindét, 
mellékelve küldöm. Ennek kapcsán legyen szabad egy megjegyzést kocz- 
káztatnom. Nem vonom kétségbe, hogy a madarak nyelve és mellcsontja 
igen jellemző részei a madárnak. Hogy milyen jellemző különféleség van 
rajtok, azt gyüjtés és preparálás közben tapasztalni eléggé van alkalmam. 
De hát az a testrész, mely a madarak hangjának, e feltünő és annyira 
változatos tüneménynek az előidézésében a főszerepet játsza, a gégefő, 
mind egyforma legyen? Az egyes fajokat annyira megkülönböztető és 
jellemző hangnak ne felelnének meg épen úgy az egyes fajokig leszálló 
jellemző változások magában a hangszervben is? Mostantól fogva ezeket 
is félreteszem. Ha ez idő szerint nem volna is kedve vagy hivatossága 
valakinek ezzel a tárgygyal foglalkozni, a gyüjtött anyag a Nemzeti Múzeum- 
ban könnyen megőrizhető lesz s később is rendelkezésre áll. Ki tudja, 
mikor lesz még alkalom annyira könnyen hozzá jutni, mint most ? 
A madarak testrészeinek a méreteit többé-kevésbbé szintén feljegy- 
zém; s nem árt tudni, hogy a láb, csőr és irisz színeinek a jelzésénél a 
Jur. MÜLLER xTerminologia entomologicai czímű munkájához mellékelt 
színtábla a zsinórmérték. A szinek nevénél mindig a latin név az irányadó. 
A legutolsó néhány madárnál kezdtem feljegyezni a szájnak szélességét is. 
Feltünő, hogy milyen ritkaság itt a madarakon a tollrágó Mallopha- 
gida. Eddig csupán egy ragadozó madaron és egy varjun találtam. Külö- 
nösen kerestem a paradicsommadarakon; de eddig még semmi nyoma. 
Ellenben annál gazdagabb a madaraknak, különösen a tyúkoknak és galam- 
boknak a bele bélférgekben. Elég ritkák a tollak közt szaladgáló kullancs- 
legyek 18.) 
Bixnó LaJos eme bevezető sorai után áttérünk ez évi küldeményeinek 
ismertetésére, melyek összesen 64 fajt tartalmaznak. Ezek között van 
28 faj olyan, a minőket FENICHEL SÁMUEL annak idején nem gyüjtött volt, 
s egyik ezek közül egy új galambfaj, melyet felfedezője tiszteletére: Ptilo- 
pus birói-nak nevezek el jelen közleményem folyamán. 
Végre megjegyzem, hogy a F-gal jelölt fajok azok, melyeket FENICHEL 
nem gyüjtött. X 
